b'\n_START_ARTICLE_\nGlasbeno izvajanje v osnovni \xc5\xa1oli\n_START_SECTION_\nIN\xc5\xa0TRUMENTALNA IGRA\n_START_PARAGRAPH_\nMuziciranje nam poleg petja omogo\xc4\x8da igranje na glasbila. Otroci najprej uporabljajo otro\xc5\xa1ka ali mala glasbila. Opredelimo jih po njihovem izvoru.\n_START_SECTION_\nMetode glasbenih didakti\xc4\x8dnih iger\n_START_PARAGRAPH_\nKer se glasbene didakti\xc4\x8dne igre velikokrat povezujejo s petjem, z igranjem na male instrumente in s poslu\xc5\xa1anjem glasbe, uporabljamo zato pri njih tudi nekatere metode petja, nekatere metode igranja na instrumente in nekatere metode poslu\xc5\xa1anja glasbe. Poleg teh tudi nekatere druge metode.\n_START_SECTION_\nPrimerjanje in razlikovanje\n_START_PARAGRAPH_\nU\xc4\x8denci pri glasbenih didakti\xc4\x8dnih igrah primerjajo: zvoke po njihovi barvi, po jakosti, po vi\xc5\xa1ini in dol\xc5\xbeini, primerjajo hitrost ipd.\n_START_SECTION_\nReproduciranje\n_START_PARAGRAPH_\nU\xc4\x8denci pri glasbenih didakti\xc4\x8dnih igrah reproducirajo posamezne zvoke, ritmi\xc4\x8dne motive, melodi\xc4\x8dne motive z instrumentom, glasom pa tudi z gibanjem.'